dh-unibe/image-text_koenigsfelden-charters-post-1500 huggingface dataset:
Wir, Lùpolt, ✳ von gotes gnaden herzoge ze Osterˀ und ze Stir, ✳ verjehen und
tuͦn kunt allen den, die disen brief an sehent oder hoͤrent lesen, ✳ daz fuͤr
uns kom der eˀber rittˀ Hartman, der truͤhsezze von Wildegge, ✳ und uns
uf gab den hof ze Goͤttingshusen, ✳ der da giltet drithalps und zweinzig
stucke, ✳ den er von uns ze lehen hatt, ✳ den ✳ Cuͦnrat, der schulth̄ ✳ von
Baden, und Heinrˀ der Meiger, siner swestˀ sun, von im gekauft hant.
und vˀjehen an disem brief, ✳ daz wir den selben Chuͦnrat dem schulth̄
und Heinrˀ dem Maiger den vor genanten hof ze Goͤttīgshusen verlihen
ze rehtem lehen ✳ und ist ditz beschehen mit aller der ehaftin, diu da zuͦ
gehoͤrt. ✳ und des zeinem urkuͤnde ist der brief besigelt mit unsmˀ
insigel, ✳ der wart geben ze Brugge an dem fritag vor unser vrowentag ✳ in dem augsten, ✳ do man zalt von Cristes gebuͤrt driuzehen hundˀt
jar ✳ und da nach in dem zwei und zweinzigistem jar. ✳
76 Königsf.
Kgsf. 76
Staatsarchiv
AARGAU
K
✳ D ✳ 110 ✳
lechenbrieff umb den hoff
zuͦ Goͤttiszhùsen
1322 .
Nͦ. Nͦ. 2 .
Goͤtingshùsen
conventz brief
iij